钦定古今图书集成/明伦汇编/氏族典/第179卷 > 《廖用贤尚友录》 > 边裕
## 钦定古今图书集成/明伦汇编/氏族典/第179卷 > 《廖用贤尚友录》 > 边裕

按《苏州府志》：“裕字道夫，其先楚丘人。父珣，英宗时平
江军节度推官，官至太子中舍，始家于吴。裕为泰州
司录，时年尚少，知州张次山果于为政，兴举废事，投
窜奸吏，多裕𢌿助之。以江宁府司录监湖州酒税，历
睦州团练推官，改润州观察推官，辟江都县，迁开封
新城左厢公事，锐于决遣，庭无留人。厢素号难理，至”
是相戒无犯。监大观东库，除管勾南京留司御史台
公事，卒。